**Izifundo ezilohlonzi**

**Indlela yokuhlela izifundo zenu**

Leyi yimibono yokuqhuba izifundo ezilohlonzi.

—————————————————————————————————

**1. Umhlangano wabantu bobulili bunye**

Beka abesilisa labesifazana kumaqembu ehlukeneyo ezifundo. Lokhu kupha amathuba alinganayo okuxoxa ngezifiso eziphathelane lobulili ngokubalulekileyo.

**2. Izifundo zamaqembu amancane**

Hlukanisa abafundi ubabeke kumaqembu amancane alabantu abangedluli abayisithupha kuqembu linye. Lokhu kupha abafundi ithuba lokuthola lokuzenzela njalo kuvumela ukuthi abafundi bafundisane ngokwabo njalo besekane.

**3. Amaqembu alabantu abalamakhono alinganayo**

Beka abafundi abalolwazi lamakhono alinganayo kuqembu linye. Kuqakathekile ukuthi abafundi bebekubanga linye lolwazi lamakhono labanye abafundi abakuqembu labo ukuze bazizwe belokuzethemba kanye lokuthi bethakazelele okwenziwayo. Ngemva kokuba izifundo seziqalile, nxa kuthe kwavela ukuthi abafundi kabakho kuzinga lamakhono elilingana labanye abakuqembu labo, khululeka ukubasusa kuqembu linye ubasa kwelinye.

**4. Impahla eyabelanwayo**

Nxa abantu bengela omakhalekhukhwini babo, banike omakhalekhukhwini abalungele abantu abaqala ukusebenzisa njalo omakhalekhukhwini labo kumele bebe beledatha. Zama ukubona ukuthi ukuthi omakhalekhukhwini bayafanana (isb. Balenhlelo zokusebenza ezifanayo) njalo zisebenza ngendlela ezifanayo. Lokhu kuvumela wonke umuntu ukuthi alandele amanyathelo afanayo kuzifundo njalo bangakhathazeki ngokusebenzisa idatha yabo kumbe ukuvezela abanye ulwazi lwabo. Sikhuthaza ukuthi umakhalekhukhwini munye ngamunye angasetshenziswa ngabantu abadlula abathathu.

**Izeluleko zabaqeqetshi**

**Qala ngokulula**

Lanxa abafundi bangaba lolwazi ngezinye izinsizakalo zebulenjini, kuyabe kulokunye okusilelayo kulwazi lwabo.

**Qhuba izifundo ngendlela elula**

Sebenzisa ingcazelo ezimfitshane njalo ezicacayo

**Yenza ukuthi izifundo zihambelane labafundi**

Sebenzisa izifiso zabafundi ukuze baqhubeke belangathelela ukuzilandela

**Khuthaza ukuthi abafundi bazenzela**

Gxila ekuthini abafundi baziphathele omakhalekhukhwini njalo bafundele ukubasebenzisa

**Nika abafundi imivuzo**

Nika abafundi imiklomelo eyinkulumo ekhuthazayo. Abafundi bangaphiwa izithupha nxa zifanele izifundo zabo

**Xoxisana Labafundi**

Khuthaza ukuxoxisana phakathi kwabafundi lomqeqetshi wabo

**Indlela yokusebenzisa izifundo ezilohlonzi**

**Lezi yizeluleko zezifundo ezilohlonzi eziqoqelwe abaqeqetshi abazakuba lemizuzu 45-60 labafundi babo.** Izifundo lezi zimumethe amahlandla amane, ihlandla linye ngalinye liyimizuzu 45-60. Izifundo lezi ziqala ngehlandla lesingeniso lona elilandelwa yizigaba ezinhlanu zezifundo eziphatha isihloko sinye: i*Whatsapp*, i*Youtube*, i*Google*, i*Wikipedia* kanye leFacebook. Ukuphepha lenhlawulo kuhlanganiselwe kusifundo sinye ngasinye.

Lanxa izifundo zihlelwe ngendlela yokuthi isifundo esitsha sakhelwe kusifundo esadlulayo, kuyavuma njalo ukuthi isifundo sinye ngasinye sizimele sodwa. Lokhu kutsho ukuthi uyenelisa ukukhetha isifundo ofuna ukusenza labafundi bakho, kusiya ngokuthi yikuphi okuhambelana labo. Nxa kungela *Youtube* esigabeni sakho ngenxa yokuswelakala kwensizakalo zokuxhumanisa, ulakho ukwekela ukusebenzisa uhlelo lolu; usebenzise ezinye insizakalo ezokubuka kumbe ukulalela njalo ezisebenzisa idatha enlutshwane.

**Izifundo ezilohlonzi zigoqela izehlakalo ezimqoka ezine:**

**Ingcazelo.** Ingcazelo ezimfitshane zokwazisa ubuhle bensizakalo

**Izehlakalo**. Izifundo zokusebenzisa omakhalekhukhwini mathupha

**Ingxoxo**. Ukukhuthaza abafundi ukuthi bahlole ukuthi izifundo ziyahambelana lempilo yabo

**Impinda**. Ukuqinisa lokho okufundwe kusifundo sinye ngasinye

**Uluhlu lwezokudingakalayo kuzifundo**

Andubana uqale isifundo sinye ngasinye, kumele uzinike isikhathi esinengi sokulungiselela. Bona ukuthi uyatshiya isikhathi eseneleyo sokulungiselela omakhalekhukhwini. Lokhu kungathatha isikhathi esinengi kulalokho oyabe ukucabangela.

Khangela ukuthi ulempahla yonke edingakalayo kusifundo sakho (khangela impahla edingakalayo kukhasi lakuqala lesifundo sinye)

Bona ukuthi omakhalekhukhwini bonke balomlilo

Faka kumakhalekhukhwini inhlelo zonke oqoqe ukuzisebenzisa njalo ubone ukuthi zilungele ukusebenza.

Bona ukuthi inombolo zomakhalekhukhwini ozabasebenzisa zigcinwe phakathi komakhalekhukhwini abazasetshenziswa kuzifundo.

Citsha imininingwane yonke ephathelane lomuntu (eg imifanekiso, imibiko) andubana uqhubele abafundi omakhalekhulwini

Zwisisa okumunyethwe yizifundo

Bona ukuthi omakhalekhukhwini bonke baxhunyanisiwe kunsizakalo zeyinthanethi (khumbula ukuthi lokhu kungathatha insuku ezimbalwa)

Nika omakhalekhukhwini bakho amabizo. Faka isitampa esilebizo lenombolo zocingo ngemva kukamakhalekhukhwini munye ngamunye ukwenzela ukuthi wenelise ukuwunanzelela ngesikhathi sezifundo.

Hlola ukuxhumaniseka kweyinthanethi – nxa usebenzisa i*Mi-Fi*/ *Wi-Fi.* Bona ukuthi lokhu kuyasebenza njalo bonke omakhalekhukhwini baxhumanisiwe

Faka idatha yeyinthanethi kubomakhalekhukhwini bonke

ISIFUNDO 1 – ISINGENISO ISIFUNDO 1 – ISINGENISO

**ISIFUNDO 1 ISINGENISO**

ISIFUNDO 1 – ISINGENISO ISIFUNDO 1 – ISINGENISO

**Injongo zesifundo [Isikhathi: Imizuzu engu45-60]**

• Kumele uzwisise injongo yesifundo njalo wazi ukuthi ngubani okulesosifundo

• Nika isibonelo: bona ukuthi umfundi uzizwa ephephile, elokuzethemba njalo elentshukuntshu yokufunda ngeyinthanethi yabomakhalekhukhwini njalo wazi indlela zokuziphatha ezizalandelwa

• Kumele uzwisise inzuzo ezingatholakala ekusebenziseni iyinthanethi kumpilo zabo

**Iseluluko:** Yenza ukuthi ikhasi lakuqala leyinthanethi kumakhalekhukhwini owabelanwayo libe ngelitshengisa impumela yemifanekiso ye*Google* eyendawo eyaziwayo. Lokhu kwenza abafundi bakholise njalo baqale ukuhlangana leyinthanethi ngendlela ekholisisayo. Ukuze uhlele ikhasi lakuqala, vula uhlelo lokudinga kuyinthanethi ubususiya kuwebhusayithi ofisa ukuthi ibe likhasi lakuqala. Vula imenyu yohlelo lokudinga kuyinthanethi ubusuhlaba u ku’*settings*’ ubususenza ukuthi i ‘*current page’* ibe yilo ikhasi lakuqala.

**Impahla ozazidinga:**

Umakhalekhukhwini ophucukileyo

Amagwaliba alemifanekiso yabantu x 3 Amadoda atshengise igwaliba elilomfanekiso wesilisa, Omama batshengise umfanekiso womuntu wesifazana

Amagwaliba aqunyiweyo atshengisa impawu

Ugwadlwana loluhlu lwamabala

Iziqondiso zokuziphatha

Imivuzo engatsholutho

Insiba, amaphepha, iphepha lokunamathisela lebhola elincane

**LUNGISELELA/ NGENISA ISIFUNDO/ SUNGULA AMAQEMBU AMANCANE/ INZUZO YOKUSEBENZISA IYINTHANETHI/ NIKEZA OMAKHALEKHUKHWINI ABAPHUCUKILEYO**

**Lungiselela usebenzisa indlela ezikholisisayo lemidlalo**

**Imidlalo yokungenisa**

• Faka ibhola elincane ezandleni zakho ubusuzethula njengomqeqetshi: qamba ibizo lakho, imbali yakho kanye lesizatho sakho sokuba lapho

• Jikela omunye wabafundi ibhola ubusumcela ukuthi asukume azethule kuqembu. Nxa eseqedile, mcele alijikele omunye umuntu

• Umdlalo uphela nxa wonke umuntu kusifundo eseke wabamba ibhola njalo esezethulile

**Yethula isifundo**

**Chasisa injongo yezifundo:**

• “Sihlangene lapha ukuthi sifunde ngeyinthanethi yabomakhalekhukhwini; iyini? Isetshenziswa njani? Ungayisebenzisa ukwenzani?”

• **Xoxani** ngendlela zokuziphatha

• **Chasisa** ukuthi lizaxoxa ngani kuzifundo isb. Indlela zokusebenzisa i*Whatsapp*, i*Youtube*, i*Google*, i*Wikipedia* leFacebook kanye lokuthi kunye lokunye kwakho kusetshenziswani

• **Chasisa** “Lizakwethulelwa ukusetshenziswa kweyinthanethi kumakhalekhukhwini ophucukileyo”

• **Chasisa umlandu wakho njengomqeqetshi**: “Njengabaqeqetshi silapha ukuzolincedisa ukufunda kanye lokuleseka”

**• Chasisa** “Usuku lwanamhla ngolwenu! Akulampendulo kumbe mbuzo oqondileyo kumbe ongaqondanga. Akusimhloliso, sifuna ukukunceda ukufunda!”

**Bumba amaqembu amancane**

**Yehlukanisa abafundi bakho kumaqembu amancane** (iqembu linye ngalinye lizakuba labantu abangedluli abayisithupha).

Dweba umzila phansi phakathi kwesakhiwo ubusufaka amachatha amathathu emzileni lowo:

Ngibona angani ukusebenzisa iyinthanethi kumakhalekhukhwini kulula

Sengake ngasebenzisa iyinthanethi kumakhalekhukhwini wami kodwa kangiyizwisisi kahle

Angikaze ngisebenzise iyinthanethi kumakhalekhukhwini wami

• **Tshela** abafundi bakho ukuthi bame endaweni esemzileni eyiyo emela ukwenelisa kwabo ukusebenzisa iyinthanethi yefonini

• **Yehlukanisa** abafundi kumaqembu angedluli ayisithupha kulandela indawo abazikhethileyo- umqeqetshi munye ngamunye ophakathi kwesakhiwo uzasebenza leqembu linye

• **Chasisa** ukuthi amaqembu lawa azasetshenziswa kuze kuyephela izifundo

**Iseluleko**: Kuqakathekile ukuthi abafundi babekubanga lamakhono elilingana labanye abakuqemmbu labo ukuze bazizwe belokuzethemba njalo behlalisekile. Ngemva kokuba izifundo seziqalile, khululeka ukususa abafundi kuqembu linye ubasa kwelinye nxa kungavela ukuthi abafundi balamakhono atshiyene labanye abakuqembu labo.

**Ukwethula amaqembu amancane:**

• **Cela** ukuthi umuntu munye ngamunye azethule ibizo/ atsho ukuthi uvela ngaphi/ atsho njalo lokuthi uthakazelelani.

• **Cela** abafundi bakho ukuthi babhale amabizo abo kumaphepha okunamathisela besebewanamathisela ezifubeni zabo.

• **Hlela injongo zesifundo:** Buza “Lifuna ukufundani?”

• **Bhala** injongo zomfundi munye ngamunye eziphathelane lezifundo ubusuzinamathisela emdulwini.

**Chasisa inzuzo yokusebenzisa iyinthanethi**

**Chasisa ukuthi umqeqetshi uzabuza imibuzo njalo abafundi balakho ukuphakamisa izandla nxa befuna ukuphendula:**

• “Ngubani lapha osowake wasebenzisa iyinthanethi kumakhalekhukhwini?”

• “Ngicela omunye asukume achasise ukuthi iyinthanethi iyini.”

**Chasisia ukuthi iyantanethi iyini njalo idabuka ngaphi**

• **Chasisa**: “Umtholisi wakho wensizakalo zokuxhumana angakuxhumanisa kusetshenziswa umakhalekhukhwini wakho”

**Batshengise ‘Igwaliba leyinthanethi’**

• **Chasisa**: “Iyinthanethi yibulembu obuvumela amakhompiyutha labanye omakhalekhukhwini ukuthumela lokwamukela imininingwane umhlaba wonke. Iyinthanethi injengesiphala esikhulu solwazi esingasetshenziswa ngabantu emhlabeni wonke ukuthola, ukusebenzisa lokwengezelela ulwazi”

**Batshengise ‘Amagwaliba alemifanekiso yabantu’**

Amagwaliba lawa ngawokukuncedisa ukuthi uchasisele abafundi bakho ukuthi umuntu angayisebenzisa ukwenzani iyinthanethi kamakhalekhukhwini.

• **Chasisa**: “Iyinthanethi ingakuphathisa ukweseka ibhizimusi lakho, ukuthuthukisa amakhono akho, ukunakekela imuli yakho labangane kanye lokunye okunengi!”

**Chasisa inzuzo yokusebenzisa iyinthanethi**

**Tshengisa ubuhle beyinthanethi ngokusebenzisa izibonelo eziphilayo!**

**Batshele olwakho udaba** lokuthi iyinthanethi ikunceda njani (wena mqeqetshi), inceda njani abangane bakho kanye lemuli kumbe isigaba sakho. Ezinye izibonelo zingagoqela:

• Ukuxhumana labanye ku***Whatsapp* –** ukuthola izindaba ezivela kubangane lemuli, ukukhankasa ibhizimusi lakho lokunye okunengi

• Ukufunda lokuthuthukisa amakhono akho kanye lokulibaziswa yi***Youtube*** e.g. amavidiyo okuthi ulutho oluthile lwenziwa njani njengokuthi indlela yokugida, indlela yokupheka, kumbe indlela yokulungisa ivili lebhayisikili

• Ukuthola ulwazi oluqakathekileyo ku***Google*** olokukuphathisa kumpilo yakho, esikolo, kubhizimusi lokunye okunjalo

**Yenza ukuthi iyinthanethi ihambelane labafundi bakho**

Xoxa labafundi bakho ukuthi iyinthanethi ingabanceda njani:

• **Buza** “Yikuphi ongafunda ukukusebenzisa kuyinthanethi njalo okungakunceda?” Banike eminye imibono

• **Buza** “Yikuphi okuthakazelelayo njalo ongakholisa ukufunda ngakho?”

**Iseluleko**: Yenza ukuthi ingxoxo lezehlakalo zesifundo zihambelane lokuthi iyinthanethi ingaba luncedo njani empilweni yabo. Lokhu kuzanceda ukuthi izifundo zihambelane labafundi njalo zikholiseke

**Nikeza abafundi omakhalekhukhwini abaphucukileyo**

**Nikeza amokhalekhukhwini abaphucukileyo** (bona ukuthi kulabantu abangedluli abathathu kumakhalekhukhwini munye)

• **Tshengisa** indlela ‘yokuhlaba’ (bamba uphawu olukusikirini), ‘ukuswayipa’ (donsa umunwe kusiya kwesokudla kumbe esenxele), ‘ukukhulisa’ (donsa iminwe emibili uyisa khatshana lakhatshana)

• **Tshela** abafundi ukuthi baphane amathuba okubamba umakhalekhukhwini, bakhuthaze ukuthi bayihlabe, baswayipe njalo bakhulise

• **Tshela** abafundi ukuthi ‘bahlabe’impawu ezikusikirini njalo babone ukuthi kwenzakalani

**Iseluleko**: Tshengisa abafundi abangahlalisekanga labangajayelanga ukuphatha umakhalekhukhwini ukuthi uphawu ‘lwekhamera’ lungaphi njalo ubakhuthaze ukuthatha imifanekiso besebenzisa omakhalekhukhwini lawo. Lokhu kuzabaphathisa ukuthi bakholise njalo bazizwe bezethemba ekuphatheni umakhalekhukhwini.

**Tshela abafundi bakho ukuthi bathathe umfanekiso weqembu (ukuzithatha umfanekiso weqembu) besebenzisa umakhalekhukhwini**

• **Cela** abafundi ukuthi batshengise umqeqetshi wabo kumbe omunye umqeqetshi umfanekiso abawuthetheyo

**Xoxa labafundi bakho ngalokho abakunanzelelayo kumakhalekhukhwini**

• **Buza** “Kungaphi lapho okutshengisa ukuthi ibhathiri lilomlilo onganani?”

• **Buza** “Kungaphi lapho okutshengisa amagagasi kamakhalekhukhwini?”

**Xoxa labafundi bakho ukuthi kungani kuthiwa ngumakhalekhukhwini ‘ophucukileyo’**

• **Buza** “Kuyini okwenza ‘aphucuke’?”

**Iseluleko**: Nika abafundi bakho isikhathi esinengi abasidingayo sokuthi baphathephathe umakhalekhukhwini lokuthi babe lokuzethemba ekusebenziseni umkhalekhukhwini.

**Umsebenzi: Dlalani umdlalo ‘wokudinga uphawu’**

• **Phakamisa** uphawu lukamakhalekhukhwini lunye ngalunye ngasikhathi sinye

• **Buza** “Kungaphi lokhu kumakhalekhukhwini lokuthi luyini?”

• **Chasisa** kubafundi bakho ukuthi uphawu lunye ngalunye luyini, nxa bedinga usizo

• **Nika imivuzo engatsholutho** (isb. iziwiji) nxa kuphiwe impendulo eziqondileyo ngemva kwalokho ubusunamathisela uphawu emdulwini ukuze ukhumbuze abafundi bakho ukuthi ziyini

**Umsebenzi: Ngena kuyinthanethi**

• **Tshela** abafundi ukuthi badinge uphawu lweyinthanethi oluyibhola kumakhalekhukhwini wabo besebeluhlaba (iyinthanethi izavuleka kukhasi lobulembu olikhethileyo nxa uke walihlela mandulo – bona Isingeniso Isifinqo kukhasi 12 ukuze uthole okunengi). Nanzelela ukuthi omakhalekhukhwini abehlukeneyo bangaba lenhlelo zeyinthanethi ezehlukeneyo

• **Chasisa** “Lonke selikuyinthanethi! Kulula kanjalo! Amhlophe!”

• **Nika abafundi bakho isikhathi esinengi** sokuhlola lokuxoxa lokho abakubonayo

**Iseluleko**: ‘Kulenhlelo’ ezinengi zokusebenzisa iyinthanethi. Ezinye zempawu ezivamileyo zethuliwe ngaphansi. Kusiya ngomakhalekhukhwini omsebenzisayo, ungakhetha uphawu lunye phakathi kwalezi ezilandelayo endaweni yalezo ezitshengiswe ngaphezulu.

**ISIFUNDO 2 ISIFUNDO 2**

**ISIFUNDO 2 *WHATSAPP***

**ISIFUNDO 2 ISIFUNDO 2**

**Injongo zokufunda [Isikhathi: Imizuzu engu45-60]**

• Abafundi bazi ukukhulumisana nge*Whatsapp*

• Abafundi bazizwe bejabulela njalo belentshukuntshu yokudinga ukwazi ukuthi indlela ye*Whatsapp* ingasetshenziswa njani ukuxhumana labantu.

**Impahla ozayifuna:**

Usiba, iphepha, lephepha lokunamathisela

Umakhalekhukhwini ophucukileyo

Imivuzo engatsho lutho

Amagwaliba e*Whatsapp* x 3

Ingwadlanyana zengcazelo yamabala amqoka

Igwaliba elitshengisa intengo

Izeluleko zokuphepha

Amagwaliba aqunyiweyo atshengisa impawu

**ISINGENISO / UMBIKO NGAMUNYE NGAMUNYE / UMBIKO WEQEMBU / IMISEBENZI YOKUZISEBENZISELA / UKUPHEPHA /INTENGO / IMPINDA**

**Yethula i*Whatsapp***

**Tshengisa abafundi uphawu olusikiweyo lwe*Whatsapp* njalo ubatshele ukuthi badinge lolophawu kubomakhalekhukhwini babo.**

**Buza**: “Ukhona yini owaziyo ukuthi kuyini lokhu?” “Kusetshenziswani?”

**Nika ingcazelo emfitshane nge*Whatsapp*:**

• “I*Whatsapp* yenza kubelula ukuxhumana lokuxoxa labantu; imuli, abangane labantu osebenza labo”

• “I*Whatsapp* ilusizo lokwabelana imibiko, kuphose kuhambelane le*SMS*, kodwa ulakho ukuthumela imibiko yelizwi, izithombe, amavidiyo njalo lemibiko yamaqembu abantu

• I*Whatsapp* isebenzisa idatha leyinthanethi hatshi imali yokutshaya ucingo. Lokhu kutsho ukuthi intengo yokuthumela imibiko iphansi, njalo ubukhatshana bomuntu omthumela umbiko abuguquli intengo”

**Letha inzuzo empilweni**!

•Khuluma udaba lwakholokuthi i*Whatsapp* ilusizo bani kuwe (ofundisayo), abangane bakho labemuli. Ezinye izibonelo zingahlanganisa:

• Ukuxhumana lamaqembu amakhulu abosomabhizimusi /elisebenza lonke / elifunda lonke/abathengi/abangane /abemuli, ukuthengisa impahla, ukwabelana amacebo, ukuxoxa imisebenzi yekilasini lokwabelana imibiko

**•** Nika izibonelo ezicacileyo kumbe indaba ezitshengisa ukuthi i*Whatsapp* isetshenziswa njani

**Yenza i*Whatsapp* ihambelane labafundi**

Xoxa labafundi ukuthi i*Whatsapp* ingabasiza njani empilweni zabo:

• **Buza:** “I*Whatsapp* ungafuna ukuyisebenzisani empilweni yakho?” Banike imibono eyeme kulokho abakuthakazelelayo

• **Buza:** “Kuyini okuthakazelelayo lokujabulelayo ukufunda nge*Whatsapp*?”

**Khumbula:** Xhumanisa ingxoxo lemisebenzi ezifundweni lendlela iyinthanethi engaba luncedo kumbe usizo empilweni zalabo obafundisayo. Lokhu kuzaphathisa ukuthi kube lokuhambelana kwalokho okufundiswayo lalokho abakuthakazelelayo.

**Umsebenzi: Ukuthumelana imibiko ngamunye ngamunye**

**Yenza kwenzeke!**

**Chasisa**: “Khathesi lizazama ukusebenzisa i*Whatsapp* kumakhalekhukhwini.”

**Tshengisa igwaliba elibhalwe ‘I*Whatsapp* isetshenziswa njani: Ukuthumelana imibiko ngamunye ngamunye’**

• **Chasisa**: “Igwaliba leli litshengisa amanyathelo okuthumeza umbiko komunye lomunye ku*Whatsapp*”

• Fundisa abafundi bakho amanyathelo kubomakhalekhukhwini ababahlanganyelayo njalo uchasise ukuthi ungathumela imibiko yokubhala, imifanekiso kumbe imibiko yelizwi

Bacele ukuthi bazame ukuthumelana imibiko kubomakhalekhukhwini babo

**1. Thumela umbiko wokubingelela:**

•Phakamisa igwaliba elilophawu lwe*Whatsapp*.

• Chasisa ukuthi lutholakala ngaphi njalo utshengise ukuthi lusetshenziswa njani.

•Tshela abafundi ukuthi bathumelane imibiko yokubingelelana.

**2. Ukuthumeza umfanekiso weqembu abazithethe wona:**

• Phakamisa uphawu lwekhamera ye*Whatsapp*. •Chasisa ngekhamera, ukuthi itholakala ngaphi njalo utshengise ukuthi isetshenziswa njani

• Tshela abafundi ukuthi bathumelane imifanekiso leyi.

**3. Thumela umbiko welizwi wokubingelela:**

• Phakamisa uphawu lwesigxingi sokukhuluma lwe*Whatsapp*

• Chasisa ngesigxingi sokukhuluma, ukuthi sitholakala ngaphi njalo utshengise ukuthi sisetshenziswa njani

• Tshela abafundi ukuthi bathumelane imibiko yelizwi bebingelelena

• **Chasisa**: “Ungathumela umuntu umbiko ku*Whatsapp*, uyenelisa ukubona ukuthi ufikile kumakhalekhukhwini wakhe njalo lokuthi ubaliwe yini”. A) Ukuthi uhambile = Ukhwetshu munye olombala oluthuli B) Ukuthi ufikile = Okhwetshu ababili abalombala oluthuli C) Ukuthi ubaliwe = Okhwetshu ababili abaluhlaza okwesibhakabhaka

• **Buza**: “Ungacabanga ngezinye izibonelo lapho ongathumela imibiko yelizwi, kumbe imifanekiso endaweni yombiko olotshiweyo?”

**Umsebenzi: Ukuthumezelana imibiko yeqembu**

**Chasisa**: “Khathesi uzazama ukusebenzisa ‘ingxoxo yeqembu’.”

**Chasisa** Chasisa ukuthi ‘Ingxoxo yeqembu iyini’ “Ku*Whatsapp*, abantu abadlula oyedwa bangaba sengxoxweni kuqembu linye.”

**Tshengisa igwaliba elibhalwe ‘Isetshenziswa njani i*Whatsapp*: Imibiko yeqembu’**

• **Chasisa**: “Leligwaliba litshengisa amanyathelo akuqala okubumba iqembu le*Whatsapp*”

• **Tshengisa** ukuthi iqembu le*Whatsapp* libunjwa njani njalo unxuse abafundi bakho kubomakhalekhukhwini babo ababahlanganyelayo ukuthi bonke bangene kuqembu linye le*Whatsapp* (banxuse usebenzisa inombolo zokuhlanganyela)

• **Thumela umbiko obhaliweyo kumbe owelizwi** kuqembu le*Whatsapp* labafundi, utshela abafundi ukuthi babelane izithombe zeqembu abazithethe zona

• **Buza**: “Ulazo yini izibonelo lapho ongasebenzisa ukuthumela umbiko weqembu kulokuthumezelana imibiko munye ngamunye?”

**Iseluleko**: Vumela abafundi ukuthi babe besebenzise iqembu le*Whatsapp* ngesikhathi sonke sezifundo njalo tshela abafundi ukuthi baqhubekele phambili bephatheka kungxoxo zeqembu Isibonelo, batshele ukuthi babelane imicabango yabo, imizwa, imifanekiso lempendulo kuqembu le*Whatsapp*.

**Ukuzisebenzisela Empilweni Yakho**

**Xoxa** labafundi bakhoukuthii*Whatsapp* ingaba losizo bani ezimpilweni zabo

• **Buza**: “Njengoba usukwazi ukusebenzisa i*Whatsapp*, kuyini ofuna ukuyisebenzisela khona empilweni yakho?” Banike izibonelo kusiya ngalokho abakuthakazelelayo

• **Buza**: “Kuyini okuthakazelelayo njalo ojabulela ukukwenza njengoba ususazi ukusebenzisa i*Whatsapp*?”

**Ukuphepha**

**Buza** “Ukuphepha kutshoni kuwe?”

Cela abafundi bakho ukuthi bazibone besendaweni yomphakathi ejwayelekileyo, njengokuba semkambo. Bacele ukuthi baxoxe ngabazakwenza ukuzigcina bephephile endaweni le. Bakhuthaze ngokubuza imibuzo lempendulo ezilandelayo:

|  |  |
| --- | --- |
| **Imibuzo** | **Impendulo ezingaphiwa** |
| Kuyini ongakwenza nxa kulomunye umuntu okuhlukuluzayo? | Uyabagwema kumbe ukungabanaki. Limuka-umuntu kaziphathi ngendlela azichaza ngayo sikhathi sonke. |
| Kuyini ongakwenza nxa umuntu ongamaziyo kumbe ongamthembiyo ekucela imininingwane ephathelane lempilo yakho? | Awuniki muntu ongamaziyo kumbe ongamethembiyo imininingwane ephathelane lempilo yakho ngoba bangayisebenzisa ngendlela engayisiyo. |
| Kuyini ongakwenza nxa usizwa ungelaqiniso kumbe ungahlalisekanga ngento oyibonayo kumbe oyizwayo? | Yazisa umuntu omaziyo njalo omethembayo ngalokho okwenzakeleyo |
| Ubaphatha njani abantu ohlangana labo? | Ulembeko njalo uyahlonipha abantu |

**Chasisa**: “Kuqakathekile ukuthi ukukhumbule ukuthi iyinthanethi yindawo yomphakathi njalo kuqakathekile ukuyiphatha njengendawo yomphakathi ukuze uphephe.”

**Ukuphepha**

**Izeluleko ngokuphepha kuyinthanethi**

‘Vimba’ kumbe unganaki abantu ongabaziyo kumbe abakuhluphayo.

Yazisa umuntu omaziyo njalo omethembayo nxa usizwa ungakhululekanga ngento oyibonayo kumbe ohlangana layo

Gcina ngobumfihlo ulwazi mayelana ngawe

Woba lembeko njalo uhloniphe abantu

**Nika abafundi ugwadlana ‘Izeluleko zokuphepha’**

• **Xoxa** labafundi bakho ukuthi izeluleko lezo zitshoni kosebenzisa iyinthanethi

•**Letha izeluleko empilweni** ngokusebenzisaizibonelo ezilungele abafundi. Isibonelo, abesintwana balakho ukukhathazeka kakhulu ukuthi bangavimba njani ukuhlukunyezwa.

**Ukuphepha ku*Whatsapp***

• **Buza**: “Kuyini ongakwenza nxa umuntu ongamaziyo angazama ukukuthumela umbiko kumbe angazama ukukuphazamisa ku*Whatsapp* njalo ungafuni ukuthi enze njalo?”

• **Chasisa**: “’Ungabavimba’ ku*Whatsapp* ukuze bangakukhulumisi njalo besebenzisa inombolo efanayo”

• **Batshengise igwaliba elibhalwe ‘Indlela yokuvimba’** njalo tshengisa ukuthi bavinjwa njani abantu ku*Whatsapp*

**Intengo**

**Chasisa**: “Khathesi ususazi ukusebenzisa i*Whatsapp*, lokuthi isetshenziswani, asikhulumeni ngendleko zokuyisebenzisa! Ukuze usebenzise iyinthanethi kumakhalekhukhwini wakho, kuzamele uthenge idatha kulabo abanika insizakalo yamagagasi ezencingo.”

**Chasisa**: “Intengo yombiko munye ngamunye ku*Whatsapp* ingaphansi kundlela yokusebenzisa uhlelo lweSMS. Lanxa umuntu oxhumana laye ekhatshana (loba ekwelinye ilizwe), akuguquli intengo -umuntu okhuluma laye angaba kwelinye ilizwe kumbe abe ngumakhelwane wakho.”

**Tshengisa igwaliba elibhalwe ‘Intengo’**

• **Chasisa:** “Okwenziwayo okutshiyeneyo kusebenzisa ubunengi bedatha obutshiyeneyo. Ukuthumela umbiko obhaliweyo kusebenzisa idatha elilutshwana kakhulu, imifanekiso isebenzisa eliphezudlwana, ukudlala lokuthola izingoma ebulenjini khona kusebenzisa idatha eliphezulu kodwa ukudlala amavidiyo kusebenzisa idatha eliphezulu kakhulu.”

• **Chasisa:** “Ezinye insizakalo zeyinthanethi zixhunyaniswe lokwenziwayo okudinga idatha elinengi”

• **Buza:** “Ingaphi i*Whatsapp* kugwaliba?” njalo “Kutshoni nxa kukhangelelwe intengo efanele ikhokhelwe?”

• **Buza:** “Yini eyenza intengo ibe phezulu? **Impendulo**: “Amavidiyo”

• **Buza:** “Yini eyenze intengo ibe ephansi?” **Impendulo**: “Umbiko obhaliweyo”

**Intengo**

**Ukukhangela idatha**

• **Buza**: “Kuqakatheke ngani ukukhangela ukuthi ususebenzise idatha enengi kanganani?”

• **Impendulo**: “Ukuze uzwisise ukuthi usebenzise idatha enganani njalo ukuthi izehlakalo ezehlukeneyo zibiza intengo enganani”

• **Chasisa**: “Uyenelisa ukukhangela ukuthi uledatha enganani ngendlela efana laleyo oyisebenzisa nxa ukhangela ukuthi ulemizuzu emingaki kumbe amathuba amangaki emibiko; ngokucofa inombolo ehambelana lalapho othola khona insizakalo”

• **Chasisa**: “Ulakho ukuthenga idatha lemali eyehlukeneyo kusiya ngokuthi uzalisebenzisani. Cela ukucetshiswa kulabo abapha insizakalo zomakhalekhukhwini ukuze wazi ukuthi yimali enganani ekulingeneyo”

• **Chasisa**: “Nxa ufinyelela iyinthanethi usebenzisa i*Wi-Fi zone*, awusebenzisi idatha yakho. Umeli wenhlanganiso epha usizo lwamagagasi angaba lusizo ekukutshengiseni indawo zeWi-Fi. Kwesinye isikhathi, lezo ndawo ziyabe zikhatshana ukufinyelela kuzo

•**Tshengisa** abafundi ukuthi idatha eliseleyo likhangelwa njani

**Iseluleko**: Ingqubo yokukhangela idatha iyehlukana kusiya ngelizwe okulo lenhlanganiso ekutholisa insizakalo yocingo. Cela umeli wenhlanganiso ekutholisa insizakalo nxa udinga uncedo lwendlela ongakhangela ngalo idatha.

**Impinda**

**Dlalani umdlalo wophawu lwe*Whatsapp***

• **Phakamisa** uphawu lwe*Whatsapp* lunye ngalunye ngezikhathi ezehlukeneyo

• **Buza** “Lokhu kutholakala ngaphi kumakhalekhukhwini njalo kuyini?”

• **Chasisa** kubafundi ukuthi uphawu lunye ngalunye luyini nxa bedinga usizo

•**Nika imivuzo engatsholutho** (isib. iziwiji) nxa impendulo iqondile njalo ngemva kwalokho namathisela uphawu emdulini ukuze ukhumbuze abafundi ngalezompawu

**Chasisa:** ukuthi kulendlela ezifanayo zokuthumela imibiko ezifana le*Whatsapp*. Lezindlela zigoqela iTelegram, iLine, iViber, iHike kumbe iFacebook Messenger.

**Iseluleko**: “Inengi lendlela zokuxhumana lensizakalo kuyinthanethi zisebenzisa impawu lamagama afanayo. Nxa usebenzisa iyinthanethi, dinga lezi zitshengiselo ukuze lapho ohlangana lazo, wazi ukuthi zitshoni.”

**Impinda mayelana nge*Whatsapp***

• **Xoxa labafundi bakho ukuthi bafundeni ngokusebenzisa i*Whatsapp***

• “Ufundeni ngokusebenzisa i*Whatsapp*?”, “Ungayisebenzisani?”

• “Itshiyene ngaphi lombiko we*SMS*?”, “Yini ongakwenza nge*Whatsapp* ongeke ukwenze nge*SMS*?”

• “Ulayo yini insolo ngokusebenzisa i*Whatsapp*?”

• “Ufuna ukuyisebenzisani i*Whatsapp* empilweni yakho? Yini oyifunela khona njalo yini ekuthokozisa kakhulu ngayo?”

**Iseluleko**: Qhuba impinda njengomdlalo wokulibha uphe lemivuzo (isibonelo: iziwiji) kubafundi bakho abadlalileyo.

**Impinda**

**Iseluleko**: Nxa abafundi belesifiso sokufinyelela iyinthanethi ku*Whatsapp* kubomakhalekhukhwini babo, ubanike isikhathi sokulolonga lokho abakufundileyo ubeseke njalo ubakhuthaze.

**Ukukhuphukela ezingeni elilandelayo**

Nxa ufike ekucineni kodwa uthola ukuthi kusasele isikhathi:

• **Buza**: “Ulayo yini eminye imibuzo ephathelane lalokho esesikufunde kulesi isigaba?”

• **Buza:** “Yiluphi olunye ulwazi ofuna ukuba lalo mayelana lendlela yokukhulumisana yabomakhalekhukhwini yeyinthanethi?”

Okunye okulohlonzi lwaphezulu mayelana le*Whatsapp* elingaxoxa ngakho labafundi kugoqela:

• **Ukufaka lokususa imifanekiso** esuka kugalari uyisa kungxoxo ye*Whatsapp*

• **Ukwabelana** labangane labemuli ku*Whatsapp* mayelana lendawo okiyo ukuze bazi ukuthi ungaphi

• **Ukumisa indlela owaziwa ngayo ku*Whatsapp***, egoqela izimiso zobunsitha

• Uku**thapha inhlelo** esitolo senhlelo (lokhu kugoqela incwadi zeyimeyili njengoba ukuba leyimeyili kuqakathekile ukuze uthaphe inhlelo ebulenjini)

**ISIFUNDO 3 ISIFUNDO 3**

**ISIFUNDO 3**

**i*YOUTUBE***

**ISIFUNDO 3 ISIFUNDO 3**

**Injongo Zokufunda [isikhathi imizuzu: engu45-60]**

• Abafundi bazi ukusebenzisa i*Youtube* ukuze bafinyelele kumavidiyo lezingoma.

• Abafundi bazwisise okumunyethweyo, bazizwe bejabulile njalo batshisekele ukusebenzisa okutholakala ku*Youtube*.

**Khumbula:**

Kungenzakala ukuthi i*Youtube* ingabi khona endaweni zonke ngenxa yenhlupho zokuxhumana. Ezikhathini ezinje sikucebisa ukuthi ungenzi lesisifundo se*Youtube* kumbe usebenzise olunye uhlelo lokulalela kumbe olokubuka olusebenzisa idatha elilutshwane. Kumbe ungatshintsha isimo se*Youtube* yakho ecingweni ukuze ludlale amavidiyo lusebenzisa idatha elilutshwane. Okunye ongakwenza yikuthapha amavidiyo ku*Youtube* ukuze wenelise ukuwadlala ungekho kuyinthanethi, ngokucofa uphawu lwevidiyo.

**Impahla ozayifuna:**

Insiba, iphepha lephepha lokunamathisela

Umakhalekhukhwini ophucukileyo

Imivuzo engatsho lutho

Igwaliba elilodwa elitshengisa nge*Youtube*

Ingwadlanyana zengcazelo yamabala amqoka

Igwaliba elitshengisa intengo

Izeluleko zokuphepha

Amagwaliba aqunyiweyo atshengisa impawu

**ISINGENISO/ OKUVELE KUSETSHENZISELWA / UKUDINGA USEBENZISA AMABALA AMANENGI/UKUZIDINGELA NGOKWAKHO/ UKUPHEPHA /INTENGO/ IMPINDA**

**Yethula i*Youtube***

**Tshengisa abafundi uphawu lwe*Youtube* ubacele ukuthi baludinge kubomakhalekhukhwini babo.**

**Buza**: "Ukhona yini owaziyo ukuthi kuyini lokhu?” “Kusetshenziswani?”

**Nika ingcazelo emfitshane nge*Youtube*.**

• “I*Youtube* iyakuvumela ukubukela amavidiyo, njengakumabonakude kodwa lapha kulamavidiyo amanengi ongakhetha kuwo, njalo uyakhetha ividiyo ofisa ukuyibukela lokuthi ufuna ukuyibukela nini.

• “Uyatshela i*Youtube* umhlobo wamavidiyo ofuna ukuwathola, izadinga phakathi kwamavidiyo wonke afakwa ngabantu ku*Youtube*, ukuze ithole imihlobo yamavidiyo ofisa ukuwabukela”.

• “Ungabukela amavidiyo amanengi ehlukeneyo; amabhayisikopo, izingoma indaba, ezemidlalo, ezokupheka kanye lezokufunda. Kulamavidiyo amanengi atshengisa ukuthi izinto ezithile zenziwa njani. Isibonelo; ukuthi ulimi lufundwa njani, kugidwa njani, ukudla okuthile kuphekwa njani, ithaya lebhayisikili lilungiswa njani kanye lokunye”

• “Ungazenzela awakho amavidiyo uphinde uwabelane labanye ku*Youtube*”.

**Letha inzuzo empilweni**!

Khuluma udaba lwakholokuthi i*Youtube* ilusizo bani kuwe (ofundisayo), abangane bakho labemuli. Ezinye izibonelo zingahlanganisa:

• Ukubukela izingoma, ukufunda ikhono elitsha, ukuthuthukisa ikhono, ukwenza eyakho ividiyo

**•** Nika izibonelo ezicacileyo kumbe indaba ezitshengisa ukuthi i*Youtube* isetshenziswa njani

**Yenza i*Youtube* ihambelane labafundi bakho**

Xoxa labafundi ukuthi i*Youtube* ingabasiza njani empilweni zabo:

• **Buza:** “I*Youtube* ungafuna ukuyisebenzisani empilweni yakho?” Banike imibono eyeme kulokho abakuthakazelelayo

• **Buza:** “Kuyini okuthakazelelayo lokujabulelayo ukufunda nge*Youtube*?”

**Khumbula:** Xhumanisa ingxoxo lemisebenzi ezifundweni lendlela iyinthanethi engaba luncedo kumbe usizo empilweni zalabo obafundisayo. Lokhu kuzaphathisa ukuthi kube lokuhambelana kwalokho okufundiswayo lalokho abakuthakazelelayo.

**Umsebenzi: Okuvele kusetshenziselwa i*Youtube***

**Yenza kwenzeke!**

**Chasisa**: “Khathesi lizazama ukusebenzisa i*Youtube* kumakhalekhukhwini.”

**Tshengisa igwaliba elibhalwe ‘I*Youtube* isetshenziswa njani’**

• **Chasisa**: “Igwaliba leli litshengisa amanyathelo okusebenzisa i*Youtube* ukudinga amavidiyo”

• Fundisa abafundi bakho amanyathelo kubomakhalekhukhwini ababahlanganyelayo ngendlela yokudinga ku*Youtube* elula.

**Tshengisa ikhasi lempumela levidiyo edumileyo**

**• Chasisa** lokho okukhangelwe ngabafundi bakho:

• “Umfanekiso ophezulu yividiyo- ungacofa phezu kwayo ukuthi idlale kumbe uyimise”.

• Leli yilo inani lokuthi ividiyo yabukelwa kangaki ngabantu ku*Youtube* njalo kungakutshengisa ukuthi idume okungakanani.

• “Ungayi ‘thanda’ kumbe ‘ungayithandi’ ividiyo ngokucofa uphawu lwesithupha. Inombolo eziseceleni kophawu lwesithupha lunye ngalunye zitshengisa inani labantu abathanda labangathandi ividiyo le”.

* “Lawa ngamakheli akusa kwamanye amavidiyo afanayo ongawabukela”

• “Nxa usehla usiya phansi kwekhasi uzabona ibhokisi lapho abantu abafaka khona ‘imibono’ yabo ngevidiyo. Lawe ungafaka owakho umbono ngevidiyo!”.

**Buza: “**Lingaba lemibuzo ngalokhu elikubona lapha*?”*

**Umsebenzi: Okuvele kusetshenziselwa i*Youtube***

**Phakamisa uphawu lwesingxingi sokukhuluma ku*Youtube***

• **Chasisa:** “Isigxingi sokukhuluma singasetshenziswa nxa ungafuni ukubhala umbiko. Nxa ungenelisi ukupela kumbe ukubhala amabala oqondileyo ofisa ukuwadinga ulakho ukutshela i*Youtube* lokho okudingayo”.

• **Tshengisa**  **lapho okutholakala khona**: Cofa ebhokisini lokudinga, kuzavela isigxingi sokukhuluma esandleni sokudla”.

• **Tshengisa ukuthi sisebenza njani: “**Cofa uphawu lwesigxingi sokukhuluma njalo ukhulumele phezulu, kuhle njalo kancane”**.**

* **Cela** abafundi bakho ukuthi badinge loba yini besebenzisa isigxingi sokukhuluma.

**Cela abafundi bakho ukuthi bazilolonge bedinga amavidiyo belandela umsebenzi olandelayo:**

1. Bhala ibizo lengoma yakuleli edumileyo ebhokisini le*Youtube* ube usuyidlala.

2. Bhala indawo edumileyo ebhokisini lokudinga ube usuyidlala.

3. Nika abafundi ibala elilodwa balibhale ebhokisini lokudinga abalaziyo. Isibonelo; indlela zokupheka, imisebenzi, ezokulima besebedlala impumela.

**Umsebenzi: Ukudinga usebenzisa amabala amanengi**

**Chasisisa: “**khathesi sizazama ukudinga okujulileyo sisebenzisa amabala amanengi- lokhu kungasiza ukuthi sithole amavidiyo esiwafunayo”.

**Cela** abafundi ukuthi nxa bezilolonga bedinga amavidiyo kumele bahlanganise amabala amabili kumbe amathathu ebhokisini le*Youtube* elokudinga. Lokhu bangakwenza bebhala kumbe besebenzisa isigxingi sokukhuluma. Nika abafundi bakho amabala atshiyeneyo ukuthi bahlanganise ikakhulu lawo abake bawasebenzisa ngaphambilini. Isibonelo*:*

• ‘I Africa, ‘okutsha”, izingoma’. *Africa’, ‘new”, music’*

• ‘Umncintiswano wezemidlalo lebhola,’’ enhle kakhulu’, ‘amabhola ahlohliweyo’ *‘Premier League’, ‘best’, ‘goals’*

**Iseluleko:** Nika abafundi bakho isikhathi esinengi ukuze bakhangele impumela ezitshiyeneyo lamabala ahlanganisiweyo atshiyeneyo.

**Umsebenzi: Ukuzidingela ngokwakho**

**Xoxa** labafundi bakho ukuthi i*Youtube* ingabanceda njani empilweni zabo.

• **Buza:** “Khathesi usukwazi ukusebenzisa i*Youtube*, ufuna ukuyisebenzisani empilweni yakho?” Banike imibono eyeme kulokho abakuthakazelelayo

• **Xoxa** labafundi bakho ukuthi yiwaphi amabala okumele bawasebenzise nxa bedinga abakuthakazelelayo (Gcina indlela yokudinga ilula kakhulu isebenzise ibala elilodwa kumbe amabili).

**• Cela** umfundi ngamunye ukuthi athole ithuba lokusebenzisa umakhalekhukhwini ukuthi adinge ividiyo ayithakazelelayo ubusucela abanye bamncedise.

•**Buza “**Yiwaphi amavidiyo ofuna ukuwadinga njalo?”

**Iseluleko:** “Kulolwazi olunengi olubalulekileyo kuyinthanenthi, lolunye nje olungatsho lutho, lolunye olungamanga. Kuhle njalonje ukukhangela impumela zibembili kumbe zibentathu ukwenzela ukuthi uthole ulwazi olufanele lokho okudingayo.”

**Ukuphepha**

**Buza:** “Ukuphepha kutshoni kuwe?”

**Cela abafundi bakho ukuthi bazibone besendaweni yomphakathi ejwayelekileyo**, njengokuba semakete. Bacele ukuthi baxoxe ngabazakwenza ukuzigcina bephephile endaweni le. Bakhuthaze ngokubuza imibuzo lempendulo ezilandelayo:

|  |  |
| --- | --- |
| **Imibuzo** | **Impendulo ezingaphiwa** |
| Kuyini ongakwenza nxa kulomunye umuntu okuhlukuluzayo? | Uyabagwema kumbe ukungabanaki. Limuka-umuntu kaziphathi ngendlela azichaza ngayo sikhathi sonke. |
| Kuyini ongakwenza nxa umuntu ongamaziyo kumbe ongamthembiyo ekucela imininingwane ephathelane lempilo yakho? | Awuniki muntu ongamaziyo kumbe ongamethembiyo imininingwane ephathelane lempilo yakho ngoba bangayisebenzisa ngendlela engayisiyo. |
| Kuyini ongakwenza nxa usizwa ungelaqiniso kumbe ungahlalisekanga ngento oyibonayo kumbe oyizwayo? | Yazisa umuntu omaziyo njalo omethembayo ngalokho okwenzakeleyo |
| Ubaphatha njani abantu ohlangana labo? | Ulembeko njalo uyahlonipha abantu |

**Chasisa**: “Kuqakathekile ukuthi ukukhumbule ukuthi iyinthanethi yindawo yomphakathi njalo kuqakathekile ukuyiphatha njengendawo yomphakathi ukuze uphephe.”

**Ukuphepha**

**Izeluleko ngokuphepha kuyinthanethi**

‘Vimba’ kumbe unganaki abantu ongabaziyo kumbe abakuhluphayo.

Yazisa umuntu omaziyo njalo omethembayo nxa usizwa ungakhululekanga ngento oyibonayo kumbe ohlangana layo

Gcina ngobumfihlo ulwazi mayelana ngawe

Woba lembeko njalo uhloniphe abantu

**Ukuphepha ku*Youtube***

**• Buza:** “Ulayo yini insolo ngokusebenzisa i*Youtube*?”

• **Buza:** “Nxa ubukele amavidiyo ku*Youtube* ubusubona izinto ocabangela ukuthi zimbi kumbe ziyacunula kuyini okulandelayo ongakwenza?”

•**Chasisa uphinde utshengise abafundi:** “Ungacofa isibhono sokubuyela emuva, ucitshe amabala asebhokisini lokudinga ubusudinga njalo usebenzisa amanye amabala atshiyeneyo”.

**Iseluleko: “**Nguwe olawula lokho okudingayo-ungadinga izinto ezinhle kumbe ungadinga izinto ezimbi. Kungumlandu wakho ukudinga izinto ezinhle.”

**Intengo**

**Chasisa**: “Khathesi ususazi ukusebenzisa i*Youtube*, lokuthi isetshenziswani, asikhulumeni ngendleko zokuyisebenzisa! Ukuze usebenzise iyinthanethi kumakhalekhukhwini wakho, kuzamele uthenge idatha kulabo abanika insizakalo yamagagasi ezencingo.”

**Tshengisa igwaliba elibhalwe ‘Intengo’**

• **Chasisa:** “Okwenziwayo okutshiyeneyo kusebenzisa ubunengi bedatha obutshiyeneyo. Ukuthumela umbiko obhaliweyo kusebenzisa idatha elilutshwana kakhulu, imifanekiso isebenzisa eliphezudlwana, ukudlala lokuthola izingoma ebulenjini khona kusebenzisa idatha eliphezulu kodwa ukudlala amavidiyo kusebenzisa idatha eliphezulu kakhulu.”

• **Chasisa:** “Ezinye insizakalo zeyinthanethi zixhunyaniswe lokwenziwayo okudinga idatha elinengi”

* **Buza:** “Yiphi insizakalo elentengo ephezulu. **Impendulo** i*Youtube*. Ukubukela amavidiyo ku*Youtube* kusebenzisa idatha elinengi.*”*

**Ukukhangela idatha**

• **Buza**: “Kuqakatheke ngani ukukhangela ukuthi ususebenzise idatha enengi kanganani?” **Impendulo**: “Ukuze uzwisise ukuthi usebenzise idatha enganani njalo ukuthi izehlakalo ezehlukeneyo zibiza intengo enganani”

• **Chasisa**: “Uyenelisa ukukhangela ukuthi uledatha enganani ngendlela efana laleyo oyisebenzisa nxa ukhangela ukuthi ulemizuzu emingaki kumbe amathuba amangaki emibiko; ngokucofa inombolo ehambelana lalapho othola khona insizakalo”

• **Chasisa**: “Ulakho ukuthenga idatha yemali eyehlukeneyo kusiya ngokuthi uzalisebenzisani. Cela ukucetshiswa kulabo abapha insizakalo zomakhalekhukhwini ukuze wazi ukuthi yimali enganani ekulingeneyo”

• **Chasisa**: “Nxa ufinyelela iyinthanethi usebenzisa i*Wi-Fi zone*, awusebenzisi idatha yakho. Umeli wenhlanganiso epha usizo lwamagagasi angaba lusizo ekukutshengiseni indawo zeWi-Fi. Kwesinye isikhathi, lezo ndawo ziyabe zikhatshana ukufinyelela kuzo

•**Tshengisa** abafundi ukuthi idatha eliseleyo likhangelwa njani

**Iseluleko**: Ingqubo yokukhangela idatha iyehlukana kusiya ngelizwe okulo lenhlanganiso ekutholisa insizakalo yocingo. Cela umeli wenhlanganiso ekutholisa insizakalo nxa udinga uncedo lwendlela ongakhangela ngalo idatha.

**Impinda**

**Dlalani umdlalo wophawu lwe*Youtube***

• Phakamisa uphawu lwe*Youtube* lunye ngalunye ngezikhathi ezehlukeneyo

• **Buza** “Lokhu kutholakala ngaphi kumakhalekhukhwini njalo kuyini?”

• **Chasisa** kubafundi ukuthi uphawu lunye ngalunye luyini nxa bedinga usizo

•**Nika imivuzo engatsho lutho** (isib. iziwiji) nxa impendulo iqondile njalo ngemva kwalokho namathisela uphawu emdulini ukuze ukhumbuze abafundi ngalezompawu

**Chasisa:** ukuthi kulendlela ezifanayo ku*Youtube* ezivumela abantu ukuthapha lokubukela amavidiyo. Ezinye zalezi ziboneleo yiDaily Motion leVimeo.

**Iseluleko**: “Inengi lendlela zokuxhumana lensizakalo kuyinthanethi zisebenzisa impawu lamagama afanayo. Nxa usebenzisa iyinthanethi, dinga lezi zitshengiselo ukuze lapho ohlangana lazo, wazi ukuthi zitshoni.”

**Impinda mayelana nge*Youtube***

**Xoxa** labafundi bakho ukuthi bafundeni ngokusebenzisa i*Youtube*

• “Ufundeni ngokusebenzisa i*Youtube*?”.

• “Itshiyene ngaphi lokubukela umabonakude? Kuyini ongakwenza nge*Youtube* ongeke wakwenza kumabonakude?”

• “Ulayo yini insolo ngokusebenzisa i*Youtube*?”

* “Yiyiphi imisebenzi eyakho ongayisebenzisela yona?” “Yiyiphi imisebenzi yobuciko ongayisebenzisela yona?”

• “Ufuna ukuyisebenzisani i*Youtube* empilweni yakho? Yini oyifunela khona njalo yini ekuthokozisa kakhulu ngayo?”

**Iseluleko**: Dlulisa impinda njengomdlalo weKhwizi uphe lemivuzo (isibonelo: iziwiji) kubafundi bakho abadlalileyo.

**Impinda**

**Iseluleko: “**I*Youtube* yindawo ebalulekileyo yokuthola amavidiyo kodwa kulolwazi olunengi kuyinthanethi olungasiwo amavidiyo njalo olungeke lufinyelelwe nge*Youtube*. Iyinthanethi inkulu kakhulu kule *Youtube*! Eyinye indlela yokudinga ulwazi kungaba ngeye*Google”*

**Iseluleko**: Nxa abafundi belesifiso sokufinyelela iyinthanethi ku*Youtube* kubomakhalekhukhwini babo, ubanike isikhathi sokulolonga lokho abakufundileyo ubeseke njalo ubakhuthaze.

**Ukukhuphukela ezingeni elilandelayo**

Nxa ufike ekucineni kodwa uthola ukuthi kusasele isikhathi:

• **Buza**: “Ulayo yini eminye imibuzo ephathelane lalokho esesikufunde kulesi isigaba?”

• **Buza:** “Yiluphi olunye ulwazi ofuna ukuba lalo mayelana lendlela yokukhulumisana yabomakhalekhukhwini yeyinthanethi?”

Okunye okwezinga laphezulu elingaxoxa ngakho labafundi kugoqela:

• **Ukucubungula impumela**: “Uthatha njani isinqumo sokuthi ufuna ukubukela yiphi ividiyo ekhasini lokudinga? Uzaba kwazi njani ukuthi okukhethayo kungcono kulokunye?”

• **Yenza amavidiyo:** “Ungazenzela lawe eyakho ividiyo uyabelane labanye ku*Youtube*”.

• **Ukwabelana ividiyo:** “Nxa ubungenelisa ukwabelana labanye i*Youtube* vidiyo yakho, kuyini ongakuthumela?”

**• Impawu zokuthapha indlela zokusebenzisa** esitolo salezondlela, (kumele lifunde ngeyimeyili njalo ngoba ukuba leyimeyili kuqakathekile nxa lithapha indlela zokusebenzisa)

**Isifundo 4 Isifundo 4**

**Isifundo 4**

**i*Google***

**Isifundo 4 Isifundo 4**

**Injongo Zokufunda [Isikhathi imizuzu: engu45-60]**

• Abafundi bazi indlela zokusebenzisa i*Google* ukufinyelela ulwazi kuyinthanethi.

• Abafundi bazwisise ububanzi bolwazi olukhona njalo bayakujabulela baphinde bakulangazelele ukufinyelela ulwazi olufaneleyo kuyinthanethi.

**Impahla ozayifuna:**

Insiba, iphepha lephepha lokunamathisela

Umakhalekhukhwini ophucukileyo

Imivuzo engatsho lutho

Igwaliba elilodwa elitshengisa nge*Youtube*

Ingwadlanyana zengcazelo yamabala amqoka

Igwaliba elitshengisa intengo

Izeluleko zokuphepha

Amagwaliba aqunyiweyo atshengisa impawu

**ISINGENISO/ OKUVELE KUSETSHENZISELWA / UKUDINGA USEBENZISA AMABALA AMANENGI/UKUZIDINGELA NGOKWAKHO/ UKUPHEPHA /INTENGO/ IMPINDA**

**Yethula i*Google***

**Tshengisa abafundi uphawu lwe*Google* ubacele ukuthi baludinge kubomakhalekhukhwini babo.**

**Buza**: "Ukhona yini owaziyo ukuthi kuyini lokhu?” “Kusetshenziswani?”

**Phana ingcazelo emfitshane ngokudingisisa usebenzisa i*Google***

• “Ukudingisisa usebenzisa i*Google* kuyakuphathisa ukuthi uthole ulwazi olufunayo, Uyatshela i*Google* lololwazi ofuna ukuluthola, isibonelo, ‘Abantu bangaki emhlabeni wonke jikelele?’ ngokunjalo izakudingela kulo lonke ulwazi oselufakwe ngabantu kuyinthanethi, ukuze ithole lololwazi olufunayo.”

• “Ungathola ulwazi ngezindawo, ngemisebenzi, indlela zokupheka, amabhayisikopo, izingoma, ulwazi ngomsebenzi wesikolo, wekolitshi, wemihloliso lokunye”

**Khumbula:** Xhumanisa ingxoxo lemisebenzi ezifundweni lendlela iyinthanethi engaba luncedo kumbe usizo empilweni zalabo obafundisayo. Lokhu kuzaphathisa ukuthi kube lokuhambelana kwalokho okufundiswayo lalokho abakuthakazelelayo.

**Letha usizo empilweni!**

•Khuluma udaba lwakholokuthi Ukudingisisa useenzisa i*Google* kulusizo bani kuwe (ofundisayo), abangane bakho labemuli. Ezinye izibonelo zingahlanganisa:

• “Ukuthola ulwazi ngezindawo, imisebenzi, abantu, abantu abadumileyo, indlela zokupheka, amabhayisikopo, izingoma, izindaba, ulwazi ngomsebenzi wesikolo, wekolitshi, wemihloliso”

**•** Nika izibonelo ezicacileyo kumbe indaba ezitshengisa ukuthi i*Google* ingasetshenziswa njani

**Yenza ukudingisisa usebenzisa i*Google* kube lusizo kubafundi bakho**

• **Xoxa** labafundi bakho ngendlela Ukudingisisa usebenzisa i*Google* kungabasiza njani empilweni zabo

• **Buza:** “Kuyini ongakufunda usebenzisa Ukudingisisa empilweni yakho? Banike imibono eyeme kulokho abakuthakazelelayo”.

• **Buza:** “Kuyini okuthakazelelayo lokujabulelayo ukufunda ngokudingisisa usebenzisa i*Google*?”

**Umsebenzi: Okuvele kusetshenziselwa i*Google***

**Yenza kwenzeke!**

**Chasisa:** “Usuzazama Ukudingisisa usebenzisa i*Google* kumakhalekhukhwini wakho!”

**Tshengisa igwaliba elibhalwe, ‘I*Google* isetshenziswa njani’**

• Chasisa: “Igwaliba leli litshengisa amanyathelo okulandela usebenzisa i*Google* ukudinga ulwazi”

• “Fundisa abafundi bakho amanyathelo okudingisisa okulula kubomakhalekhukhwini ababahlanganyelayo”

**Tshengisa amakhasi e*Google***

(‘konke’, ‘imifanekiso’, ‘amavidiyo’ ‘lamamephu’)

**Chasisa:** “Lapha ucofa amakhasi atshiyeneyo, Ukudingisisa usebenzisa i*Google* kuzakutshengisa imihlobo yempumela kumbe impendulo ezitshiyeneyo. Isibonelo nxa ungacofa ikhasi ‘lemifanekiso’ uzabona imifanekiso kuphela.

• “**Cela** abafundi bakho bacofe amakhasi atshiyeneyo kubomakhalekhukwini babo besebekutshela impendulo ezitshiyeneyo abazitholayo bedinga”

**Tshengisa ikhasi lempendulo zika “konke” (‘konke’, ‘imifanekiso’, ‘amavidiyo’ ‘lamamephu’)**

* **Chasisa** lokho okukhangelwe ngabafundi bakho:

“I*Google* ikunike uluhlu lwendawo zebulenjini ezitshiyeneyo ezimayelana lebala olidingileyo

• **Amabala alotshwe ngombala oyisibhakabhaka** akuxhumanisa lendawo yebulenjini yinye ngayinye, ungacofa phezu kwawo azakuxhumanisa lendawo yebulenjini.

• **Amabala alotshwe ngombala oluhlaza** ali ‘kheli’ lendawo yebulenjini yinye ngayinye-lapho ehlala khona kuyinthanethi

• **Amabala alotshwe ngombala omnyama** yisichasiso kumbe isincaphuno esivela kundawo yebulenjini leyo

**Buza** “Lingaba lemibuzo ngalokhu elikubona lapha?”

**Umsebenzi: Okuvele kusetshenziselwa i*Google***

**Phakamisa uphawu lwesigxingi sokukhuluma se*Google***

• **Chasisa:** “Isigxingi sokukhuluma singasetshenziswa nxa ungafuni ukubhala umbiko. Nxa ungenelisi ukupela kumbe ukubhala amabala oqondileyo ofisa ukuwadinga ulakho ukutshela i*Google* lokho

• **Tshengisa lapho okutholakala khona:** Uphawu lwesigxingi sokukhuluma lutholakala esandleni sokudla

• **Tshengisa ukuthi sisebenza njani: “**Cofa uphawu lwesigxingi sokukhuluma njalo ukhulumele phezulu, kuhle njalo kancane”**.**

• **Cela** abafundi bakho ukuthi badinge ibizo lomuntu odumileyo ojayelekileyo besebenzisa isigxingi sokukhuluma

**Cela abafundi bakho ukuthi bazilolonge ukudinga ulwazi besebenzisa amabala okudinga alandelayo**

1. Bhala ibizo lomuntu odumileyo ebhokisini lokudinga ubusumdinga

2. Bhala ibizo lendawo ejayelekileyo ebhokisini lokudinga ubusuyidinga

3. Nika abafundi bakho ibala elilodwa lokubhala ebhokisini lokudinga elifanele bona (isibonelo; ‘ibhayisikili’, ‘isitolo’, ‘indlela zokupheka’, ‘imisebenzi’, ‘ukulima’) ubancedise ukukhangela impumela.

**I*Wikipedia*** ngeyinye indawo yebulenjini ephezulu nxa udinga nge*Google*. Iyatholisa ulwazi ngezifundo ezinengi zitshiyeneyo. I*Wikipedia* ibhalwa ngabantu abayisebenzisayo, njalo inguquko ziba khona mahola onke. Ulwazi olutholiswayo lungaba lusizo kodwa kufuneka ulucubungule njengoba ungamazi umlobi walo.

**Umsebenzi: Ukudinga usebenzisa amabala amanengi**

**Chasisisa: “**khathesi sizazama ukudinga okujulileyo sisebenzisa amabala amanengi- lokhu kungasiza ukuthi sithole ulwazi esilufunayo”.

**Cela** abafundi bakho bazilolonge ukudinga ulwazi ngokuhlanganisa amabala amabili kumbe amathathu ebhokisini lokudinga le*Google*. Bangakwenza lokhu ngokusebenzisa isigxingi sokukhuluma kumbe ngokubhala ibala. Nika abafundi bakho amabala atshiyeneyo ukuthi bahlanganise ikakhulu lawo abake bawasebenzisa ngaphambilini.

**Iseluleko:** Nika abafundi bakho isikhathi esinengi ukuze bakhangele impumela ezitshiyeneyo lamabala ahlanganisiweyo atshiyeneyo.

**Umsebenzi: Ukuzidingela ngokwakho**

**Xoxa** labafundi bakho ukuthi Ukudinga usebenzisa i*Google* kungabanceda njani empilweni zabo.

• **Buza:** “Khathesi usukwazi Ukudinga usebenzisa i*Google*, ufuna ukuyisebenzisani empilweni yakho?” Banike imibono eyeme kulokho abakuthakazelelayo

• **Xoxa** labafundi bakho ukuthi yiwaphi amabala okumele bawasebenzise nxa bedinga abakuthakazelelayo (Gcina indlela yokudinga ilula kakhulu isebenzise ibala elilodwa kumbe amabili).

**• Cela** umfundi ngamunye ukuthi athole ithuba lokusebenzisa umakhalekhukhwini ukuthi adinge lolo lwazi aluthakazelelayo ubusucela abanye bamncedise.

•**Buza** “Yiluphi olunye ulwazi ofuna ukuludinga njalo?”

**Iseluleko:** “Kulolwazi olunengi olubalulekileyo kuyinthanenthi, lolunye nje olungatsho lutho, lolunye olungamanga. Kuhle njalonje ukukhangela impumela zibembili kumbe zibentathu ukwenzela ukuthi uthole ulwazi olufanele lokho okudingayo.”

**Ukuphepha**

**Buza:** “Ukuphepha kutshoni kuwe?”

**Cela abafundi bakho ukuthi bazibone besendaweni yomphakathi ejwayelekileyo**, njengokuba semakete. Bacele ukuthi baxoxe ngabazakwenza ukuzigcina bephephile endaweni le. Bakhuthaze ngokubuza imibuzo lempendulo ezilandelayo:

|  |  |
| --- | --- |
| **Imibuzo** | **Impendulo ezingaphiwa** |
| Kuyini ongakwenza nxa kulomunye umuntu okuhlukuluzayo? | Uyabagwema kumbe ukungabanaki. Limuka-umuntu kaziphathi ngendlela azichaza ngayo sikhathi sonke. |
| Kuyini ongakwenza nxa umuntu ongamaziyo kumbe ongamthembiyo ekucela imininingwane ephathelane lempilo yakho? | Awuniki muntu ongamaziyo kumbe ongamethembiyo imininingwane ephathelane lempilo yakho ngoba bangayisebenzisa ngendlela engayisiyo. |
| Kuyini ongakwenza nxa usizwa ungelaqiniso kumbe ungahlalisekanga ngento oyibonayo kumbe oyizwayo? | Yazisa umuntu omaziyo njalo omethembayo ngalokho okwenzakeleyo |
| Ubaphatha njani abantu ohlangana labo? | Ulembeko njalo uyahlonipha abantu |

**Chasisa**: “Kuqakathekile ukuthi ukukhumbule ukuthi iyinthanethi yindawo yomphakathi njalo kuqakathekile ukuyiphatha njengendawo yomphakathi ukuze uphephe.”

**Ukuphepha**

**Izeluleko ngokuphepha kuyinthanethi**

‘Vimba’ kumbe unganaki abantu ongabaziyo kumbe abakuhluphayo.

Yazisa umuntu omaziyo njalo omethembayo nxa usizwa ungakhululekanga ngento oyibonayo kumbe ohlangana layo

Gcina ngobumfihlo ulwazi mayelana ngawe

Woba lembeko njalo uhloniphe abantu

**Ukuphepha ku*Google***

• **Buza:** “Ulayo yini insolo ngokusebenzisa i*Google*?”

• **Buza:** “Nxa udinga ulwazi ku*Google* ubusubona kumbe uvule izinto ocabangela ukuthi zimbi kumbe ziyacunula, kuyini ongakwenza usuka lapho?”

• **Chasisa uphinde utshengise abafundi:** “Ungacofa isibhono sokubuyela emuva, ucitshe amabala asebhokisini lokudinga ubusudinga njalo usebenzisa amanye amabala atshiyeneyo”

• **Chasisa:** “Nxa udinga nge*Google*, uyakha okuthiwa ‘imbali yokudinga’, okukhunjulwa yi*Google* kumakhalekhukhwini wakho. Ungabona eyinye imbali yokudinga kwakho lapho ucofa ibhokisi lokudinga. Imbali yokudinga leyi ingacitshwa.”

**Iseluleko: “**Nguwe olawula lokho okudingayo-ungadinga izinto ezinhle kumbe ungadinga izinto ezimbi. Kungumlandu wakho ukudinga izinto ezinhle.”

**Intengo**

**Nxa usufundise ngentengo kuzifundo ze*Whatsapp* le*Youtube* ezedlulileyo, sebenzisa lesi njengempinda.**

**Chasisa:** “Khathesi usukwazi indlela zokusenzisa i*Google*, njalo lokuthi ingasetshenziselwa ini, asikhulumeni ngendleko zokuyisebenzisa! Ukuze usebenzise iyinthanethi kumakhalekhukhwini wakho, kuzamele uthenge idatha kulabo abanika insizakalo yamagagasi ezencingo.”

**Tshengisa igwaliba elibhalwe ‘Intengo’**

• **Chasisa:** “Okwenziwayo okutshiyeneyo kusebenzisa ubunengi bedatha obutshiyeneyo. Ukuthumela umbiko obhaliweyo kusebenzisa idatha elilutshwana kakhulu, imifanekiso isebenzisa eliphezudlwana, ukudlala lokuthola izingoma ebulenjini khona kusebenzisa idatha eliphezulu kodwa ukudlala amavidiyo kusebenzisa idatha eliphezulu kakhulu.”

• **Chasisa**: “Ezinye insizakalo zeyinthanethi zixhunyaniswe lokwenziwayo okudinga idatha elinengi”

• **Buza:** “Ingaphi i*Google* emfanekisweni? Kutshoni lokhu ngentego efanele ikhokhelwe?”

**Buza:** “Yiphi insizakalo elentengo ephezulu. **Impendulo** “Amavidiyo”

• **Buza:** “Yiphi insizakalo elentengo ephansi? **Impendulo:** “Imibhalo”

**Intengo**

**Ukukhangela iDatha**

• **Buza**: “Kuqakatheke ngani ukukhangela ukuthi ususebenzise idatha elinengi kanganani?”

• **Impendulo**: “Ukuze uzwisise ukuthi usebenzise idatha enganani njalo ukuthi izehlakalo ezehlukeneyo zibiza intengo enganani”

• **Chasisa**: “Uyenelisa ukukhangela ukuthi uledatha enganani ngendlela efana laleyo oyisebenzisa nxa ukhangela ukuthi ulemizuzu emingaki kumbe amathuba amangaki emibiko; ngokucofa inombolo ehambelana lalapho othola khona insizakalo”

• **Chasisa**: “Ulakho ukuthenga idatha lemali eyehlukeneyo kusiya ngokuthi uzalisebenzisani. Cela ukucetshiswa kulabo abapha insizakalo zomakhalekhukhwini ukuze wazi ukuthi yimali enganani ekulingeneyo”

• **Chasisa**: “Nxa ufinyelela iyinthanethi usebenzisa i*Wi-Fi zone*, awusebenzisi idatha yakho. Ummeli wenhlanganiso epha usizo lwamagagasi angaba lusizo ekukutshengiseni indawo ze*Wi-Fi*. Kwesinye isikhathi, lezo ndawo ziyabe zikhatshana ukufinyelela kuzo

•**Tshengisa** abafundi ukuthi idatha eliseleyo likhangelwa njani

**Iseluleko**: Ingqubo yokukhangela idatha iyehlukana kusiya ngelizwe okulo lenhlanganiso ekutholisa insizakalo yocingo. Cela ummeli wenhlanganiso ekutholisa insizakalo nxa udinga uncedo lwendlela ongakhangela ngalo idatha.

**Impinda**

**Dlalani umdlalo wophawu lwe*Google***

• **Phakamisa** uphawu lwe*Google* lunye ngalunye ngezikhathi ezehlukeneyo

• **Buza** “Lokhu kutholakala ngaphi kumakhalekhukhwini njalo kuyini?”

• **Chasisa** kubafundi ukuthi uphawu lunye ngalunye luyini nxa bedinga usizo

• **Cela abafundi bakho ukuthi badinge** ukuthi umuntu odumileyo abamthandayo uleminyaka yodumo emingaki

•**Nika imivuzo engatsholutho** (isib. iziwiji) nxa impendulo iqondile njalo ngemva kwalokho namathisela uphawu emdulini ukuze ukhumbuze abafundi ngalezompawu

**Chasisa:** Zikhona njalo insizakalo ezifanana le*Google* ezivumela abantu ukuthi badinge. Ezinye izibonelo zalezi yiYahoo leBing.

**Iseluleko**: “Inengi lendlela zokuxhumana lensizakalo kuyinthanethi zisebenzisa impawu lamagama afanayo. Nxa usebenzisa iyinthanethi, dinga lezi zitshengiselo ukuze lapho ohlangana lazo, wazi ukuthi zitshoni.”

**Impinda ngokudinga nge*Google***

**Xoxa** labafundi bakho ukuthi bafundeni ngokudinga nge*Google*

• “Ufundeni ngokudinga nge*Google*?”.

• “Ulokhu ulayo insolo ngokudinga nge*Google* na?”

* “Yiyiphi imisebenzi eyakho ongayisebenzisela yona?” “Yiyiphi imisebenzi yobuciko ongayisebenzisela yona?”

• “Ufuna ukuyisebenzisani i*Google* empilweni yakho? Yini oyifunela khona njalo yini ekuthokozisa kakhulu ngayo?”

**Iseluleko**: Dlulisa impinda njengomdlalo weKhwizi uphe lemivuzo (isibonelo: iziwiji) kubafundi bakho abadlalileyo.

**Iseluleko**: Nxa abafundi belesifiso sokufinyelela iyinthanethi badinge nge*Google* kubomakhalekhukhwini babo, ubanike isikhathi sokulolonga lokho abakufundileyo ubeseke njalo ubakhuthaze.

**Impinda**

**Ukukhuphukela ezingeni elilandelayo**

Nxa ufike ekucineni kodwa uthola ukuthi kusasele isikhathi:

• **Buza**: “Ulayo yini eminye imibuzo ephathelane lalokho esesikufunde kulesi isigaba?”

• **Buza:** “Yiluphi olunye ulwazi ofuna ukuba lalo mayelana lendlela yokukhulumisana yabomakhalekhukhwini yeyinthanethi?”

Okunye okwezinga laphezulu elingaxoxa ngakho labafundi kugoqela:

• **Ukucubungula impumela**: “Uthatha njani isinqumo sokukhetha kukhasi lempumela yokudinga? Uzaba kwazi njani ukuthi okukhethayo kungcono kulokunye?”

• **Ukwazi abathengisayo:** “Ungabakwazi njani ukuthi yiziphi impumela zika*Google* ezibhadalelwayo?”, “I*Google* isebenzisa njani imbali yokudinga kwakho ukukuthengisela?”

• **Ibalazwe ka*Google*:** “Usebenzisa njani inkombanhlangothi zomhlaba?” “Ingaphi iBuckingham Palace?”

**• Impawu zokuthapha indlela zokusebenzisa** esitolo salezondlela, (kumele lifunde ngeyimeyili njalo, ngoba ukuba leyimeyili kuqakathekile nxa lithapha indlela zokusebenzisa)